Overraskende mange U-19 spillere fra Nordjylland havde forud for i dag kvalificeret sig til semifinalerne ved DM i badminton. Derfor blev det også til en fin medaljehøst for de unge nordjyske badmintonspillere, da mesterskabet i dag gik ind i den afgørende fase med semifinaler og finaler. I damedouble opnåede Julie Rechnagel Christensen fra Triton Aalborg det bedste nordjyske resultat, da hun sammen med sin makker Sofie Futtrup fra Aarhus AB fik en sølvmedalje. De tabte finalen i to set. Seks andre nordjyske spillere kunne tage en DM-bronzemedalje med hjem inden for følgende discipliner: Herresingle, damesingle, herredouble og damedouble. Se reportagen fra U19 DM i aften kl. 19.30.
Skagen har i denne weekend været vært for DM i badminton for U19. Syv nordjyder fik medaljer.